CELEX: C2005/093/23
Language: fi
Date: 2005-04-16 00:00:00
Title: Asia C-58/05: Euroopan yhteisöjen komission 10.2.2005 Ruotsin kuningaskuntaa vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/13
            
         Euroopan yhteisöjen komission 10.2.2005 Ruotsin kuningaskuntaa vastaan nostama kanne
   (Asia C-58/05)
   (2005/C 93/23)
   Oikeudenkäyntikieli: ruotsi
   Euroopan yhteisöjen komissio on nostanut 10.2.2005 Euroopan yhteisöjen tuomioistuimessa kanteen Ruotsin kuningaskuntaa vastaan. Kantajan asiamiehinä ovat L. Ström van Lier ja N. Yerrell ja prosessiosoitteena on Luxemburg.
   Komissio vaatii, että yhteisöjen tuomioistuin
   
               1)
            
            
               toteaa, että Ruotsin kuningaskunta ei ole noudattanut Euroopan lentoyhtiöiden liiton (AEA), Euroopan kuljetustyöntekijöiden liiton (ETF), Euroopan ohjaamomiehistöyhdistyksen (ECA), Euroopan alueellisten lentoyhtiöiden yhdistyksen (ERA) ja Kansainvälisen tilauslentoyhtiöiden järjestön (IACA) tekemän, siviili-ilmailun liikkuvien työntekijöiden työajan järjestämistä koskevan eurooppalaisen sopimuksen täytäntöönpanosta 27 päivänä marraskuuta 2000 annetun neuvoston direktiivin 2000/79/EY (1) 3 artiklan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä;
            
         
               2)
            
            
               velvoittaa Ruotsin kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin täytäntöönpanolle asetettu määräaika päättyi 1.12.2003.
   
      (1)  EYVL L 302, 1.12.2000, s. 57.